मांडविया ने कहा कि दिल्ली-वडोदरा 854 किलोमीटर लंबा एक्सप्रेस-वे 21,125 करोड़ रुपए की लागत से बनेगा। इसी प्रकार वडोदरा-मुंबई एक्सपे्रस वे में गुजरात से गुजरने वाले वडोदरा-किम 125 किलोमीटर लंबा एक्सप्रेस-वे पांच चरणों में बनाया जाएगा। यह दोनों कार्य आगामी अक्टूबर/नवंबर महीने में शुरू करके यह कार्य वर्ष 2020 में अक्टूबर/नवंबर महीने तक पूरे किए जाएंगे। इनके अलावा अहमदाबाद-धोलेरा 110 किलोमीटर लंबा एक्सप्रेस-वे 7,700 करोड़ रुपए की लागत से वर्ष 2022-23 तक बनेगा। उन्होंने कहा कि गुजरात में एक्सप्रेस-वे के निर्माण से परिवहन में तेजी आएगी, इससे उद्योग-धंधों का विकास त्वरित गति से होगा, यात्रा के समय में 40-50 प्रतिशत समय बचेगा।